ROMÂNIA

JUDETUL TIMIŞ








MUNICIPIUL TIMIŞOARA

PRIMAR

Nr.SC2023-10685/27.04.2023
REFERAT DE APROBARE A PROIECTULUI DE HOTĂRÂRE
Privind aprobarea Regulamentului de serviciu și organizare și funcționare a piețelor 

proprietatea Municipiului Timișoara și  indexarea cu rata inflației aferentă anului 2022 
 a preţurilor şi/sau al tarifelor pentru plata serviciilor oferite utilizatorilor care se vor percepe în piețele proprietatea Municipiului Timișoara
1. Descrierea situaţiei actuale:
Prin Hotãrârea Consiliului Local a Municipiului Timișoara nr. 652/21.12.2022 a fost delegatã gestiunea serviciului public privind prestarea de servicii și activitãți necesare  exploatãrii și întreținerii Piețelor proprietatea Municipiului Timișoara, cãtre Societatea PIEȚE S.A., prin gestiune directã. Având în vedere Art 4. din prezenta hotãrâre Societatea Piete S.A. a avut obligatia ca în 90 de zile de la semnarea contractului sã organizeze o consultare publicã și sã prezinte spre aprobare Consiliului Local propunerea unui nou Regulament de serviciu și organizare și funcționare a piețelor proprietatea Municipiul Timișoara. 


      In acest sens la data de 20.02.2023 Societatea Piete S.A. a oganizat o consultare publica la sediul societatii, fiindu-ne transmise documentele care fac dovada cã Societatea Piețe S.A. a organizat consultarea publicã, propunerile primite de la persoanele care au participat la aceastã consultare publicã și propuneri ale acestora cu privire la acest regulament.

  In vederea promovarii proiectului de hotarâre pentru aprobarea noului Regulament de  de serviciu și organizare și funcționare a piețelor proprietatea Municipiul Timișoara, reprezentanții Societății Piețe S.A. împreună cu consilierii locali au participat la o întâlnire de lucru în data de  21 aprilie 2023, pentru analizarea noului regulament și a propunerilor făcute în urma consultării publice, precum și pentru a propune eventuale modificări ale acestuia, astfel încât noul regulament să satisfacă nevoile cetățenilor și ale utilizatorilor piețelor proprietatea Municipiului Timisoara.
Propunerile au fost centralizate de reprezentanții Direcției Calitatea Vieții- Biroului Avize și Control Mediu, fiind elaborat de aceștia noul Regulament  de serviciu și organizare și funcționare a piețelor proprietatea Municipiului Timișoara, în conformitate cu legislația în vigoare și cu celelalte prevederi cuprinse în hotărârile de consiliu local anterior aprobate.

Totodată, prin  Hotãrârea Consiliului Local a Municipiului Timișoara nr. 652/21.12.2022 au fost aprobate  Nivelul preţurilor şi/sau al tarifelor pentru plata serviciilor oferite utilizatorilor care se vor percepe în piețele proprietatea Municipiului Timișoara cuprinse în Anexa la Studiul de oportunitate şi fundamentare privind modalitatea de delegare a gestiunii a serviciului public privind prestarea de servicii și activități necesare  exploatării şi întreţinerii Piețelor proprietatea Municipiului Timișoara, conform Anexei 2, care face parte integrantă din prezenta hotărâre.

Conform H.C.L.M.T nr. 652/21.12.2022, taxele și tarifele care se vor percepe de la utilizatori pe perioada contractului vor putea fi modificate, cu aprobarea Consiliului Local al Municipiului Timișoara, astfel încât să se asigure exploatarea și întreținerea eficientă a piețelor, asigurarea furnizării/prestării serviciilor la nivelurile de calitate şi indicatorii de performanță stabiliţi prin contract, astfel încât să se realizeze un raport calitate/cost cât mai bun pentru serviciile furnizate/prestate pe perioada angajată şi asigurarea unui echilibru între riscurile şi beneficiile asumate de părţile contractante. 

Astfel, luând în considerare rata inflației stabilită pentru anul 2022 modificarea preţurilor şi/sau a tarifelor pentru plata serviciilor oferite utilizatorilor care se vor percepe în piețele proprietatea Municipiului Timișoara aprobate în Anexa 2 la H.C.L.M.T. nr. 652/21.12.2022, respectiv indexarea acestora cu 13,8%, precum și introducerea unui nou tarif și modificarea unui tarif deja aprobat.

2. Schimbări preconizate și rezultate așteptate: 
Având în vedere cele arătate mai sus se impune modificarea Hotãrârii Consiliului Local a Municipiului Timișoara nr. 652/21.12.2022, respectiv a  Anexei nr.2 care cuprinde  nivelul preţurilor şi/sau al tarifelor pentru plata serviciilor oferite utilizatorilor în piețele Proprietatea Municipiului Timișoara, precum și a  Anexei nr.4 prin care s-a aprobat Regulamentul de serviciu și organizare și funcționare a piețelor proprietatea Municipiului Timișoara.
3. Concluzii:
Având în vedere cele menţionate mai sus, considerăm necesară și oportună promovarea prezentului Proiect de hotărâre privind aprobarea Regulamentului de serviciu și organizare și funcționare a piețelor proprietatea Municipiului Timișoara și  indexarea cu rata inflației aferentă anului 2022  a preţurilor şi/sau al tarifelor pentru plata serviciilor oferite utilizatorilor care se vor percepe în piețele proprietatea Municipiului Timișoara, supun spre dezbatere şi aprobare Consiliului Local al Municipiului Timişoara proiectul de hotărâre mai sus menţionat.

